**ESITYS STRATEGIAN PÄIVITTÄMISESTÄ SYYSKOKOUKSELLE**

Strategiaa tarkastellaan jatkossa vuosittain, eikä sille aseteta aikajännettä.

Ei muutoksia: visio, missio, arvot.

SUOMEN LASTENKULTTUURILIITTO RY - STRATEGIA

 **TAVOITETILA**

Lastenkulttuurilla on näkyvä ja vaikuttava asema yhteiskunnassa. Taiteeseen ja kulttuuriin osallistuminen tunnistetaan yhteiskunnassa laajasti lasten ja nuorten yhdenvertaiseksi oikeudeksi. Taide- ja kulttuurikokemukset ovat arvostettu ja konkreettinen osa lasten ja nuorten elämää. Ne kuuluvat jokaisen lapsen ja nuoren varhaiskasvatukseen ja koulutukseen.

Jokaisella lapsella ja nuorella on mahdollisuus osallistua itselle mieluisaan, laadukkaaseen taide- ja kulttuuritoimintaan sekä tuottaa omaa taiteellista sisältöä.

Liiton ja sen jäsenten toimintaedellytykset on turvattu, mikä on laadukkaan lastenkulttuurin perusta.

**STRATEGISET PAINOPISTEET**

1. **EDISTÄMME LASTENKULTTUURIALAN ASEMAA JA NÄKYVYYTTÄ**

Liitto edistää laadukasta ja ammattimaista lastenkulttuuria. Laadukkaan lastenkulttuurin edistämisen edellytyksenä on, että alan toimintaedellytykset on turvattu. Liitto edistää lastenkulttuurin toimintaedellytyksiä tekemällä taiteen ja kulttuurin vaikuttamistyötä.

1. **TOTEUTAMME YHDENVERTAISTA KULTTUURIKASVATUSTA SEKÄ TAITEEN JA KULTTUURIN HARRASTAMISTA**

Taide ja kulttuuri ovat tärkeä osa lasten ja nuorten kasvua, osaamista ja yhteisöllisyyden kokemista. Liitto edistää sitä, että jokaisessa kunnassa on käytössä kulttuurikasvatussuunnitelma ja Taidetestaajat-toiminta tukee vakiintuneesti ja yhdenvertaisesti kulttuurikasvatusta Suomessa.

Jokainen lapsi ja nuori saa osallistua hänelle mieleiseen, laadukkaasti ohjattuun taide- ja kulttuuritoimintaan. Taiteen ja kulttuurin eri alat huomioidaan monipuolisesti edistämistyössä.

1. **VAIKUTAMME VALTAKUNNALLISESTI ASIANTUNTIJAVERKOSTONA**

Liitto mahdollistaa jäsenistään muodostuvan lastenkulttuurin asiantuntijaverkoston, joka tuottaa lastenkulttuuripalveluita monipuolisesti, monikielisesti ja monitaiteisesti eri puolilla Suomea. Verkosto tekee lasten ja nuorten kulttuuria näkyväksi ja tuottaa kattavaa tietoa lastenkulttuurista maassamme.

Verkostoon kuuluminen tukee jäsenten edellytyksiä toimia vaikuttavasti lastenkulttuurikentällä.